Andamanu salas

Andamanu salas ir arhipelāgs Indijas okeāna ziemeļaustrumos starp Bengālijas līci un Andamanu jūru. Lielākā daļa pieder Indijai un kopā ar dienvidos esošajām Nikobaru salām ietilpst Andamanu un Nikobaru Salu apvienotajā teritorijā, bet dažas mazas saliņas arhipelāga ziemeļos (Preparisa, Lielā Kokosa un Mazā Kokosa) pieder Mjanmai. Lielākās salas ir Ziemeļandamana, Viduandamana, Dienvidandamana (visas trīs kopā zināmas kā Lielā Andamana) un Mazā Andamana. Lielākā pilsēta ir Portblēra.

 Ārējās saites 

Kategorija:Indijas okeāna salas
Kategorija:Indijas salas